smcproject/ml-wiki-sentences huggingface dataset:
അനുകൂലതമ ബൈനറി സേർച്ച് ട്രീ, അനുകൂലതമ മാട്രിക്സ് വിന്യാസങ്ങൾ, ആലേഖനത്തിലെ ബിന്ദു ദ്വയങ്ങൾ തമ്മിലുള്ള കുറഞ്ഞ അകലം, ബഹുതല ഡിസിഷൻ പ്രോസസ്സുകൾ (multi-stage decision processes), ഓപ്പറേഷൻ റിസേർച്ചിലെ പ്രശ്നങ്ങൾ എന്നിവയുടെ നിർധാരണത്തിനാണ് ഡൈനാമിക് പ്രോഗ്രാമിങ് കൂടുതലായി പ്രയോജനപ്പെടുത്താറുള്ളത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡൈനാമിക്_പ്രോഗ്രാമിങ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
റൗലറ്റ് നിയമം ഇംഗ്ലീഷ് വിലാസം https://ml.wikipedia.org/wiki/Rowlatt_Act റൗലറ്റ് നിയമത്തെക്കുറിച്ചുള്ള അക്കാലത്തെ ഒരു പത്രവാർത്ത
ബ്രിട്ടീഷ് അധികാരികൾ ഇന്ത്യയിൽ നടപ്പിലാക്കിയ നിയമങ്ങളിൽ ഏറ്റവുമധികം ബഹുജന പ്രതിഷേധം ക്ഷണിച്ചുവരുത്തിയ ഒന്നായിരുന്നു റൗലറ്റ് നിയമം (Rowlatt Act) .
ഒന്നാം ലോകമഹായുദ്ധത്തോടനുബന്ധിച്ച് ബ്രിട്ടീഷ് ഇന്ത്യയിൽ നടപ്പിലാക്കിയ അടിയന്തരാവസ്ഥാ മുൻകരുതലുകൾ അനന്തമായി ദീർഘിപ്പിക്കുന്നതായിരുന്നു ഈ നിയമം.
ഭീകരവാദിയായി സംശയിക്കപ്പെടുന്ന ഏതൊരാളെയും വിചാരണ കൂടാതെ രണ്ടു വർഷം വരെ തടവിലിടാൻ ഈ നിയമം സർക്കാരിന് അധികാരം നൽകി.
ബ്രിട്ടീഷ് ജഡ്ജിയായിരുന്ന സർ സിഡ്നി റൗലറ്റിന്റെ അധ്യക്ഷതയിലുള്ള റൗലറ്റ് കമ്മറ്റിയുടെ നിർദ്ദേശങ്ങളായിരുന്നു ഈ നിയമത്തിന് അടിസ്ഥാനമായത്.
സ്വാതന്ത്ര്യ സമരവുമായി gandhi ബന്ധപ്പെട്ട പ്രക്ഷോഭങ്ങളെ ഫലപ്രദമായി നേരിടുന്നതിനുള്ള ഒരായുധമായിരുന്നു ബ്രിട്ടീഷ് അധികാരികൾക്ക് ഈ നിയമം.
മഹാത്മാ ഗാന്ധിയും മറ്റ് ഇന്ത്യൻ നേതാക്കളും ഈ നിയമത്തെ നിശിതമായി വിമർശിച്ചു.
ഒറ്റപ്പെട്ട കുറ്റകൃത്യങ്ങളുടെ പേരിൽ എല്ലാവരെയും ഒരു പോലെ ശിക്ഷിക്കുന്നത് ശരിയല്ല എന്നായിരുന്നു ഗാന്ധിജിയുടെ അഭിപ്രായം.
ഇന്ത്യൻ ദേശീയ നേതാക്കന്മാരും പൊതുജനങ്ങളും ഒരുപോലെ ഈ നിയമത്തിനെതിരെ ശബ്ദമുയർത്തി.
ബ്രിട്ടീഷ് അധികാരികളാകട്ടെ അടിച്ചമർത്തൽ നടപടികളുമായി മുന്നോട്ടുപോയി.
നിയമപരമായ എതിർപ്പുകൊണ്ടു ഫലമില്ലാതെ വന്നപ്പോൾ നിയമത്തിനെതിരെയുള്ള തങ്ങളുടെ പ്രതിഷേധസൂചകമായി ഗാന്ധിജിയുടെ നേതൃത്വത്തിൽ ഇന്ത്യാക്കാർ ഏപ്രിൽ 6-ന് ഹർത്താൽ ആചരിക്കാൻ തീരുമാനിച്ചു.
എല്ലാ ഇന്ത്യാക്കാരും അന്നേ ദിവസം തങ്ങളുടെ തൊഴിലുകളിൽ നിന്ന് വിട്ടുനിൽക്കാനും ഉപവാസം അനുഷ്ഠിക്കാനും ദേശീയനേതാക്കൾ ആഹ്വാനം ചെയ്തു.
ഈ സംഭവം റൗലറ്റ് സത്യാഗ്രഹം എന്നറിയപ്പെടുന്നു.
ഡൽഹി നഗരത്തിൽ ഹർത്താൽ വിജയകരമായിരുന്നെങ്കിലും വർദ്ധിച്ചുവന്ന സംഘർഷങ്ങൾ ആ തിളക്കത്തിന് മങ്ങലേൽപ്പിച്ചു.
രാജ്യത്തിന്റെ മറ്റുഭാഗങ്ങളിൽ, പ്രത്യേകിച്ചും പഞ്ചാബ് തുടങ്ങിയ പ്രവിശ്യകളിൽ ബഹുജനപ്രക്ഷോഭങ്ങൾ പലപ്പോഴും അക്രമസംഭവങ്ങളിലേയ്ക്ക് വഴുതി വീണു.
ഇത് ഗാന്ധിജിയെ വളരെയേറെ വേദനിപ്പിച്ചു.
പ്രതിഷേധസമരം പൂർണ്ണമായും അഹിംസയിൽ അധിഷ്ഠിതമായിരിക്കണം എന്നായിരുന്നു അദ്ദേഹത്തിന്റെ പക്ഷം.
ഇന്ത്യാക്കാർ പൂർണ്ണമായും സത്യാഗ്രഹത്തിന് തയ്യാറായിട്ടില്ല എന്നു കണ്ട ഗാന്ധിജി പ്രക്ഷോഭസമരം പിരിച്ചുവിട്ടു.
1919 മാർച്ചിൽ റൗലറ്റ് നിയമം പ്രാബല്യത്തിൽ വന്നു.
പഞ്ചാബിലെ പ്രതിഷേധപ്രകടനങ്ങൾ താരതമ്യേന ശക്തമായിരുന്നു.
ഏപ്രിൽ 10-ന് കോൺഗ്രസിന്റെ രണ്ടു പ്രമുഖ നേതാക്കളായിരുന്ന ഡോ. സത്യപാൽ, ഡോ. സൈഫുദ്ദീൻ കിച്ചലു എന്നിവർ അറസ്റ്റിലായി.
അമൃത്സറിൽ സംഘടിപ്പിക്കപ്പെട്ട ഒരു പ്രതിഷേധപ്രകടനം കുപ്രസിദ്ധമായ ജാലിയൻവാലാബാഗ് കൂട്ടക്കൊലയിൽ കലാശിച്ചു.
അടിച്ചമർത്തൽ നിയമങ്ങളെക്കുറിച്ചുള്ള കമ്മറ്റി റിപ്പോർട്ടിന്റെ അടിസ്ഥാനത്തിൽ 1922-ൽ ബ്രിട്ടീഷ് സർക്കാർ  മറ്റ് ഇരുപത്തിമൂന്ന് നിയമങ്ങളോടൊപ്പം റൗലറ്റ് നിയമം റദ്ദുചെയ്യുകയുണ്ടായി.
അവലംബങ്ങൾ ഇതുകൂടി കാണുക ജാലിയൻവാലാബാഗ് കൂട്ടക്കൊല
ബാലചരിതം
സംസ്‌കൃത സാഹിത്യത്തിലെ എക്കാലത്തേയും മികച്ച നാടകകൃത്ത് ഭാസന്റെ നാടകചക്രത്തിൽ ഉൾപ്പെടുന്ന ഒന്നാണ് ബാലചരിതം.
ചെറുകഥ ഇംഗ്ലീഷ് വിലാസം https://ml.wikipedia.org/wiki/Short_story
ഒരു പ്രധാന സാഹിത്യരൂപമായ ചെറുകഥ ഗദ്യത്തിലുള്ള കല്പിതകഥ ( Fiction ) യുടെ ഒരു ഉപ വിഭാഗമാണ്.
കേസരി ബാലകൃഷ്ണപ്പിള്ള നിർവചിച്ചിരിക്കുന്നത് ഇങ്ങനെയാണ് " ജീവിതത്തിലെ ഒരു സംഭവത്തിന്റെയോ, രംഗത്തിന്റെയോ, ഭാവത്തിന്റെയോ ഗദ്യത്തിലുള്ള ഒരു ചിത്രമാണ് ചെറുകഥ .
ഭാവനയിലുള്ള ഒരു സന്ദർഭം മനോഹരമായി ചിത്രീകരിക്കുകയാണ് ഒരു ചെറുകഥയിലൂടെ ചെയ്യുന്നത്.
നോവലിലെതു പോലെ കാര്യങ്ങൾ പരത്തി പറയുന്നതിനു പകരം സംഗ്രഹിച്ചു പറയുകയാണു ഇവിടെ ചെയ്യുന്നത്.
പഴയ മുത്തശ്ശികഥകളാണ് ചെറുകഥയുടെ ആദിരൂപം എന്നു കരുതപ്പെടുന്നത് .
19-ാം ശതകത്തിന്റെ ആദ്യദശകങ്ങളിൽ പാശ്ചാത്യഭാഷകളിലാണ് ഇത് വളർച്ച പ്രാപിച്ചത്.
അച്ചടി വ്യാപകമായതോടെ പത്ര- മാസികാരംഗത്തുണ്ടായ വളർച്ചയുടെ ഫലമായി ആവിർഭവിച്ച ഈ സാഹിത്യരൂപം മുമ്പു നിലനിന്നിരുന്ന കഥാരൂപങ്ങളിൽ നിന്നു വിഭിന്നമായി വായനക്കാരനിൽ ജിജ്ഞാസയുണർത്തുന്ന സംഭവാഖ്യാനത്തിനു മുൻതൂക്കം കൊടുക്കുന്നവയായിരുന്നു.
കെട്ടുകഥ, മൃഗകഥ, ഐതിഹ്യം, മിത്ത് തുടങ്ങിയ ആദ്യകാല കഥാരൂപങ്ങളിൽ നിന്നു വ്യത്യസ്തമായി ഭാവനാത്മകവും കാല്പനികവുമാണ് ചെറുകഥ.
19-ാം ശതകത്തിൽ യൂറോപ്യൻ സാഹിത്യത്തിൽ കാല്പനികത ശക്തമായതോടെ ചെറിയ കഥകൾ പുതിയ രൂപഭാവങ്ങളാർജിച്ച് നവീന സാഹിത്യരൂപമായ ചെറുകഥകളാവുകയും സമ്പർക്കഫലമായി മറ്റു ഭാഷാസാഹിത്യങ്ങളിലേക്ക് ഈ കഥാരൂപം രംഗപ്രവേശം ചെയ്യുകയും ചെയ്തു.
കണ്ടെത്തൽ ആദ്യ കാല കഥകളുടെ സ്വഭാവമാണ്.
കാരണം ശാസ്ത്രത്തിന്റെ കണ്ടുപിടുത്തം നടക്കുന്ന സമയത്താണ് ചെറുകഥ സാഹിത്യത്തിന്റെ ഉത്ഭവവും വളർച്ചയും.
അതിനാൽ ശാസ്ത്രത്തിന്റെ സ്വഭാവം ആദ്യകാല കഥകളിൽ കാണാം.
യുക്തിബോധത്തിന് നിരക്കുന്ന ഇതിവൃത്തം, യഥാർത്ഥമനുഷ്യരുടെ ഛായയും പ്രകൃതിയുമുള്ള കഥാപാത്രങ്ങൾ, വിശ്വസനീയമായ ജീവിതചിത്രണം, ഭാവസൂചകമായ അന്തരീക്ഷസൃഷ്ടി, ഏക സംഭവത്തെയോ കഥാപാത്രത്തെയോ കേന്ദ്രീകരിച്ചുള്ള ധ്വന്യാത്മകമായ ആഖ്യാനം, ജീവിതത്തിന്റെ ആന്തരിക സത്യത്തിലേക്ക് ഉൾക്കാഴ്ച നൽകാനുള്ള കഴിവ് തുടങ്ങിയ പ്രത്യേകതകൾ ഉൾക്കൊള്ളുന്നതാണ് ചെറുകഥ .
ഇതിൽനിന്നു ചെറിയ കഥ ആയതുകൊണ്ട് ചെറുകഥ ആകുന്നില്ല എന്നുകാണാം.
ഒരു കഥാരൂപം, ഒരു വികാരം, ഒരവസ്ഥ എന്ന തരത്തിൽ ഏകാഗ്രതാ ഗുണം പ്രകടമാക്കുന്നവയാണ് ചെറുകഥകൾ.
മറ്റു കഥാപാത്രങ്ങളും സംഭവങ്ങളുമൊക്കെ കേന്ദ്രസ്ഥാനത്തുള്ളതിനെ തിളക്കിക്കാട്ടുകയും പരിപോഷിപ്പിക്കുകയുമാണ് ഇതിൽ ചെയ്യുന്നത്.
നോവലിലെന്നപോലെ സ്ഥലകാലങ്ങളുടെ മുഹൂർത്തവും വിശാലവുമായ പശ്ചാത്തലത്തിൽ ജീവിതപരിണാമങ്ങളെ ആവിഷ്‌കരിക്കുന്നതിനുപകരം സംക്ഷിപ്തത ചെറുകഥയുടെ ഘടനാപരമായ സവിശേഷതകളിൽ ഒന്നാണ്.
കേസരി 
ബാലകൃഷ്ണനെ പോലെയുള്ള ധിഷണാശാലികളായ 
വിമർശകരുടെ ഉദ്ബോധനം, പുരോഗമന സാഹിത്യപ്രസ്ഥാനത്തിന്റെ ഉദയം തുടങ്ങിനിരവധി  രാഷ്ട്രീയവും സാമൂഹികവും സാംസ്കാരികവുമായ ഘടകങ്ങൾ മലയാള ചെറുകഥയെ മുന്നോട്ടുനയിച്ചത് ഈ കാലഘട്ടത്തിലാണ്.
തകഴി , കേശവദേവ് , പൊൻകുന്നം വർക്കി , വൈക്കം മുഹമ്മദ് ബഷീർ , കാരൂർ നീലകണ്ഠപ്പിള്ള , എസ്. കെ. പൊറ്റെക്കാട്ട് , പി. സി. കുട്ടിക്കൃഷ്ണൻ , ലളിതാംബിക അന്തർജ്ജനം , പെരുന്ന തോമസ് , നാഗവള്ളി ആർ.എസ്. കുറുപ്പ് , പുളിമാന പരമേശ്വരൻ പിള്ള, ഇ.
എം. കോവൂർ, വെട്ടൂർ രാമൻ നായർ , പോഞ്ഞിക്കര റാഫി, സി. എ. കിട്ടുണ്ണി, ടി. കെ. സി. വടുതല, എ. ഗോവിന്ദൻ, എൻ. പി. ചെല്ലപ്പൻനായർ, മലയാറ്റൂർ രാമകൃഷ്ണൻ, ആനന്ദക്കുട്ടൻ, വി. കെ. എൻ., ജെ. കെ. വി. എന്നിവർ ഇക്കാലഘട്ടത്തിൽ ചെറുകഥയ്ക്ക് ശക്തമായ സംഭാവനകൾ നൽകിയ പ്രതിഭകളാണ്.
സോഷ്യലിസ്റ്റ് റിയലിസത്തിൽനിന്നും കാവ്യാത്മക റിയലിസത്തിലേയ്ക്കുള്ള പരിണാമമാണ് പിൽക്കാലത്ത് മലയാള ചെറുകഥയിൽ സംഭവിച്ചത്.
ഒറ്റപ്പെടുന്ന മൂന്നാം തലമുറക്കഥാകൃത്തുക്കളെയാണ് നാം ഇവിടെക്കാണുന്നത്.
സമൂഹത്തിന്റെ ഉദ്ധാരണത്തിനപ്പുറം വ്യക്തിജീവിതത്തിന്റെ സത്യമാണ് അവർക്കു പ്രധാനം.
സ്വാതന്ത്ര്യ ലബ്ധിക്കുശേഷം എഴുതിത്തുടങ്ങിയ അവരിൽ പ്രതീക്ഷകളുടെ വൈയർത്ഥ്യവും, സാമൂഹിക ജീവിതത്തിന്റെയും മൂല്യങ്ങളുടെയും ശോചനീയമായ ഗതിയും മോഹഭംഗമുളവാക്കിയിട്ടുണ്ട്.
ഒരു വ്യർത്ഥതാബോധത്തിന്റെ വ്യാകുലത അവരുടെ കഥകളിൽ പൊതുവേ വ്യാപിച്ചുകാണാം.
കഥാസാഹിത്യത്തിലെ ഈ ആധുനികതയുടെ ആദ്യഘട്ടം ടി. പത്മനാഭന്റെയും എം.ടി.യുടെയും കഥകളിൽ തുടങ്ങുന്നു.
മാധവിക്കുട്ടി, എൻ. പി. മുഹമ്മദ്, കെ. ടി. മുഹമ്മദ്, പി. എ. മുഹമ്മദ് കോയ, വെട്ടൂർ രാമൻ നായർ, കോവിലൻ , നന്ദനാർ , പാറപ്പുറത്ത്, വിനയൻ, രാജലക്ഷ്മി, ജി. എൻ. പണിക്കർ, ഇ.
വാസു, പി. വത്സല, ഉണ്ണിക്കൃഷ്ണൻ പുതൂർ തുടങ്ങിയവർ ആധുനികതയുടെ ആദ്യഘട്ടത്തിലെ മറ്റു പ്രമുഖ കഥാകൃത്തുക്കളാണ്.
സമൂഹത്തിൽ നിന്നും സ്വയം ഭ്രഷ്ടരായി അലയുക, വ്യക്തി അയാളിൽ നിന്നു തന്നെ ഒറ്റപ്പെട്ട് സ്വയം അപരിചിതനാവുക, യാതൊരുവിധ വ്യാമോഹങ്ങളും മോഹങ്ങളും ഇല്ലാതിരിക്കുക, മനുഷ്യജീവിതത്തിന് ആശ്വാസം പകരുന്ന മതം, ശാസ്ത്രം, ഹ്യൂമനിസം, രാഷ്ട്രീയം, സംസ്കാരം, മൂല്യകല്പന ഇവയിൽ വിശ്വാസമില്ലാതിരിക്കുക തുടങ്ങിയ പ്രത്യേകതകളുൾക്കൊള്ളുന്ന കഥാകാരസമൂഹമാണ് മലയാള ചെറുകഥയിലെ നാലാം തലമുറയായി പ്രത്യക്ഷപ്പെടുന്നത്.
സ്വന്തം ക്ഷതങ്ങളിൽ സുഖം കാണുക, പീഡിതമായ ചേതനയോടെ ജീവിക്കുന്നതിൽ മാത്രം നന്മയും സൗന്ദര്യവും കാണുക ഇതൊക്കെ ആധുനികതയുടെ രണ്ടാം ഘട്ടത്തിലുള്ള ഈ കഥാകാരന്മാരുടെ പൊതുസമീപനമാണ്.
കാക്കനാടൻ, ഒ. വി. വിജയൻ, സക്കറിയ, എം. പി. നാരായണപിള്ള, മുകുന്ദൻ, സേതു തുടങ്ങിയ നാലാം തലമുറക്കാർ പത്മനാഭനും എം. ടി. യും കൊണ്ടുവന്നെത്തിച്ചിടത്തുനിന്ന് മലയാള ചെറുകഥയെ വീണ്ടും ആധുനികരിച്ചു ലോകസാഹിത്യത്തിന്റെ സമകാലിക നിലവാരത്തിലേയ്ക്ക് എത്തിച്ചു.
രണ്ടാംഘട്ട ആധുനികതയുടെ വക്താക്കളായ കഥാകൃത്തുക്കൾ വൈയക്തികതയുടെ അതിപ്രസരം, സാമൂഹികലക്ഷ്യരാഹിത്യം, ദുർഗ്രഹത, അസ്തിത്വവിചാരംമുതലായ ചിന്താഗതികളിലുള്ള ആശയപരമായ വൈദേശികാടിമത്തം ഇങ്ങനെയുള്ള കാര്യങ്ങളിൽ ഒട്ടേറെ ആക്ഷേപങ്ങൾക്ക് വിധേയരായിട്ടുണ്ട്.
ആധുനികാനന്തര തലമുറയിൽ പ്രത്യക്ഷപ്പെട്ട കഥാകൃത്തുക്കളാകട്ടെ കാലത്തിന്റെ ചാക്രികതയെ അനുസ്മരിപ്പിച്ചുകൊണ്ട് ലാളിത്യത്തിലേയ്ക്കുള്ള തിരിച്ചുപോക്കാണ് നടത്തുന്നത്.
വർത്തമാനകാല യാഥാർത്ഥ്യങ്ങൾക്കെതിരെയുള്ള പ്രതിരോധമായി കഥ മാറുന്നകാഴ്ചയാണ് ഇന്ന് മലയാളത്തിലുള്ളത്.
വ്യക്തിയുടെ ഒറ്റപ്പെട്ട പ്രതിരോധത്തിന്റെ ശക്തിയും ആത്മാർത്ഥതയും ഇത്തരം രചനകളുടെ മുഖമുദ്രയായി മാറുന്നു.
ഭാഷ അതിന്റെ ഏറ്റവും ലളിതമായ രൂപത്തിൽ ഹൃദയത്തിൽ മുറിവേൽപ്പിക്കുന്ന കൂർത്ത ഐസുകട്ടയായി മാറുന്നു.
മരവിപ്പിൽ നിന്നു മോചനം നെടുമ്പോഴേയ്ക്കും ചോരവാർന്ന് ആസ്വാദകൻ പരിക്ഷീണിതനാകുന്നു.
തിരിച്ചറിവുകൾ അവനെ വിഹ്വലനാക്കുന്നു.
ഈ തലമുറയിൽശ്രദ്ധേയരായ കഥാകൃത്തുക്കളാണ് സുഭാഷ് ചന്ദ്രൻ , സന്തോഷ് ഏച്ചിക്കാനം ശിഹാബുദ്ദീൻ പൊയ്ത്തുംകടവ് ,പി കെ പാറക്കടവ് ഇ.
സന്തോഷ് കുമാർ , ടി.പി. വേണുഗോപാലൻ , പി.വി. ഷാജികുമാർ , സിതാര.
എസ്. , പ്രിയ എ.എസ്. തുടങ്ങിയവർ.
ആദ്യ കാല എഴുത്തുകാർ കേസരി നായനാർ മൂർക്കോത്ത് കുമാരൻ തകഴി ശിവശങ്കരപ്പിള്ള ബഷീർ കേശവദേവ് എം. മുകുന്ദൻ കാക്കനാടൻ ടി. പത്മനാഭൻ എം.ടി. വാസുദേവൻ നായർ മാധവിക്കുട്ടി ശിഹാബുദ്ദീൻ പൊയ്ത്തുംകടവ് സാറാ ജോസഫ് അശോകൻ ചരുവിൽ അക്ബർ കക്കട്ടിൽ അഷ്ടമൂർത്തി [സാറാ തോമസ്]] ടി.പി. വേണുഗോപാലൻ പി.വി. ഷാജികുമാർ ഇ.
സന്തോഷ് കുമാർ കാരൂർ നീലകണ്ഠപ്പിള്ള എം ആർ കെ സി സക്കറിയ കെ.പി. രാമനുണ്ണി ആനന്ദ് വി.ആർ. സുധീഷ് സി ശ്രീകുമാർ കെ.വി. അനൂപ് പി.ജെ.ജെ ആന്റണി ഉണ്ണി ആർ. സന്തോഷ് എച്ചിക്കാനം സുഭാഷ് ചന്ദ്രൻ ഇന്ദുമേനോൻ അബിൻ ജോസഫ് ദേവദാസ് വി.എം ഇ.
കെ ഷീബ ഷൈല സി ജോർജ്ജ് അമൽ കെ.വി മണികണ്ഠൻ കെ.വി മോഹൻ കുമാർ തോമസ് ജോസഫ് അർഷദ് ബത്തേരി നിധീഷ് ജി വി. ദിലീപ് ജോസ് പനച്ചിപ്പുറം ബി. മുരളി ഗ്രേസി പി. വത്സല എസ്. ഹരീഷ് ജോസ് പാഴുക്കാരൻ പി.മോഹന ചന്ദ്രൻ സി.എസ് ചന്ദ്രിക എസ്. സിതാര സി. റഹിം കെ. രേഖ സലിം കുരിക്കളകത്ത് ഷാഹുൽ വളപ്പട്ടണം റഹിം മുഖത്തല രാജീവ് പി ഇടവ ഡോ. എം. ഷാജഹാൻ ഫാസിൽ കെ.എ ബീന ഷാഹിന ഇ.
കെ കെ. എസ്. രതീഷ് ലാസർ ഷൈൻ അജിജേഷ് പച്ചാട്ട് വിജോഷ് സെബാസ്റ്റ്യൻ മിനി പി.സി. എം ഫൈസൽ അവലംബം
↑ {{ cite book }} : Cite has empty unknown parameters: | 1= and | 2= ( help )
നസ്ലെൻ കെ. ഗഫൂർ
മലയാളം സിനിമ അഭിനേതാവാണ് നസ്ലെൻ കെ. ഗഫൂർ (ജനനം 11 ജൂൺ 2000) .
തണ്ണീർ മത്തൻ ദിനങ്ങളിലെ മെൽവിൻ (2019), കുരുതിയിലെ റസൂൽ (2021), ഹോം ലെ ചാൾസ്(2021), കേശു ഈ വീടിൻ്റെ നാഥൻ (2021) എന്ന ചിത്രത്തിലെ ഉമേഷ്, സൂപ്പർ ശരണ്യയിലെ സംഗീത് (2022), ജോ ആൻഡ് ജോ (2022) യിലെ മനോജ് സുന്ദരൻ , നെയ്മറിലെ സിന്റോ (2023), അഖിൽ ജേർണി ഓഫ് ലവ് 18+ (2023) ലെ അഖിൽ എന്നിവരെ അവതരിപ്പിച്ചതിലൂടെയാണ് അദ്ദേഹം കൂടുതൽ അറിയപ്പെടുന്നത്..
2019ൽ തണ്ണീർ മത്തൻ ദിനങ്ങൾ എന്ന ചിത്രത്തിലെ മെൽവിൻ എന്ന കഥാപാത്രത്തെ അവതരിപ്പിച്ചാണ് നസ്ലെൻ തന്റെ സിനിമാ ജീവിതം ആരംഭിച്ചത്.
2021-ൽ ആമസോൺ പ്രൈമിൽ റിലീസ് ചെയ്ത കുരുതി എന്ന സിനിമയിൽ നസ്ലെൻ, റസൂൽ എന്ന കൗമാരക്കാരനായി അഭിനയിച്ചു.
അതേ വർഷം തന്നെ ആമസോൺ പ്രൈമിൽ റിലീസ് ചെയ്ത ഹോം എന്ന സിനിമയിൽ ചാൾസ് ഒലിവർ ട്വിസ്റ്റിൻ്റെ വേഷം ചെയ്തു.
തുടർന്ന് ഡിസ്നി+ ഹോട്ട്സ്റ്റാറിൽ റിലീസ് ചെയ്ത കേശു ഈ വീടിന്റെ നാഥൻ എന്ന കോമഡി ചിത്രത്തിലും അദ്ദേഹം പ്രത്യക്ഷപ്പെട്ടു.
"യുവ നടനായ നസ്‌ലെൻ, പതിവുപോലെ, ഒരു ചെറിയ വേഷത്തിൽ പോലും, വേറിട്ടുനിൽക്കുകയും വിഡ്ഢിയായി സ്നേഹിക്കപ്പെടുകയും ചെയ്യുന്നു."
എന്ന് ടൈംസ് ഓഫ് ഇന്ത്യയിലെ അന്ന മാത്യൂസ് എഴുതി, അഭിനയിച്ച സിനിമകൾ Key ഇതുവരെ റിലീസ് ചെയ്യാത്ത സിനിമകളെ സൂചിപ്പിക്കുന്നു സിനിമകൾ വർഷം തലക്കെട്ട് പങ്ക് കുറിപ്പുകൾ Ref. 2019 മധുര രാജ ജൂനിയർ ആർട്ടിസ്റ്റ് തണ്ണീർ മത്തൻ ദിനങ്ങൾ മെൽവിൻ അരങ്ങേറ്റ ചിത്രം 2020 വരനെ അവശ്യമുണ്ട് യുവാവായ ബിബീഷ് കാമിയോ 2021 കുരുതി റസൂൽ ആമസോൺ പ്രൈമിൽ റിലീസ് ചെയ്തു #ഹോം ചാൾസ് ഒലിവർ ട്വിസ്റ്റ് ആമസോൺ പ്രൈമിൽ റിലീസ് ചെയ്തു കേശു ഈ വീടിന്റെ നാഥൻ ഉമേഷ് Disney+ Hotstar- ൽ റിലീസ് ചെയ്തു 2022 സൂപ്പർ ശരണ്യ സംഗീത് പത്രോസിന്റെ പടങ്ങൾ ബോണി പത്രോസ് മകൾ രോഹിത് / രവീന്ദ്ര ചതോപാധ്യായ ജോ ആൻഡ് ജോ മനോജ് സുന്ദരൻ 2023 പൂവൻ കാമിയോ അയൽവാശി പാച്ചു പാച്ചുവും അത്ഭുത വിളക്കും അശ്വിൻ്റെ മൂത്ത സഹോദരൻ കാമിയോ നെയ്മർ ഷിൻ്റോ ചക്കോള ജേർണി ഓഫ് ലൗ 18+ അഖിൽ വാലാട്ടി തെരുവ് നായ (ശബ്ദം) 2024 പ്രേമലു സച്ചിൻ TBA ഐ ആം കാതലൻ TBA പോസ്റ്റ്-പ്രൊഡക്ഷൻ ആലപ്പുഴ ജിംഖാന TBA പോസ്റ്റ്-പ്രൊഡക്ഷൻ മോളിവുഡ് ടൈംസ് TBA പോസ്റ്റ്-പ്രൊഡക്ഷൻ അവലംബങ്ങൾ പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് നസ്ലെൻ കെ. ഗഫൂർ നസ്ലെൻ കെ. ഗഫൂർ ഇൻസ്റ്റാഗ്രാമിൽ
ജലച്ചായം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Jalachayam
ഒരു മൊബൈൽ ഫോൺ ക്യാമറ ഉപയോഗിച്ച്‌ സതീഷ് കളത്തിൽ നിർമ്മാണവും സംവിധാനവും ചെയ്തത ഇന്ത്യയിലെ ആദ്യത്തേതും ലോകത്തിലെ രണ്ടാമത്തേതും ആയ ഡിജിറ്റൽ ഫോർമാറ്റിലുള്ള മുഴുനീള കഥാഖ്യാന ചലച്ചിത്രമാണ് ജലച്ചായം.
വിക്കിമീഡിയയിലൂടെ ആദ്യമായി ഇന്റർനെറ്റ്  റിലീസ് നടത്തിയ സിനിമയാണ്  ജലച്ചായം.
2024 ഒക്ടോബർ 2  നാണ് വിക്കിമീഡിയയിൽ സ്ട്രീമിംഗ് നടത്തിയത്.
നോക്കിയ എൻ 95 ഫോണിലാണ് ഒന്നര മണിക്കൂർ ദൈർഘ്യമുള്ള ജലച്ചായം സിനിമയുടെ ചിത്രീകരണം നടത്തിയത്.
2010ൽ മലയാള ഭാഷയിൽ പുറത്തിറങ്ങിയ ഈ സിനിമയുടെ കഥയും തിരക്കഥയും സംഭാഷണവും സുജിത് ആലുങ്ങൽ ആണ് ചെയ്തിട്ടുള്ളത്.
ഇന്ത്യയിലെ ആദ്യത്തെ മൊബൈൽ ഫോൺ ചലച്ചിത്രാവിഷ്ക്കാരമായ വീണാവാദനം എന്ന ചിത്രകലയെ കുറിച്ചുള്ള മലയാളം ഡോക്യുമെന്ററിയിലെ ചിത്രകാരനായ അഭിനേതാവാണ് സുജിത്.
Sujith Aalungal, Scriptwriter of Jalachhayam and Sathish Kalathil are discussing about the script of the film.
Jalachhayam cinema കഥാസംഗ്രഹം
സദാനന്ദൻ എന്ന ഒരു ഗ്രാമീണ ചിത്രകാരനെ നഗരത്തിലെ മോഹൻ എന്ന ഒരു ചിത്രകലാ അദ്ധ്യാപകൻ ചിത്രകലയുടെ ആധുനിക സങ്കേതങ്ങൾ പഠിപ്പിക്കുകയും അയാളെ ഉപയോഗിച്ച് നല്ല ചിത്രങ്ങൾ വരപ്പിക്കുകയും ചെയ്യുന്നു.
ആ സൃഷ്ടികളെ വില കൊടുത്ത് വാങ്ങുന്ന മോഹൻ പക്ഷെ, അവയെല്ലാം സ്വന്തം പേരിലാണ് പുറംലോകത്തെത്തിക്കുന്നത്.
മോഹന്റെ ഈ ചതി സദാനന്ദൻ തിരിച്ചറിയുമ്പോൾ ഉണ്ടാകുന്ന സംഭവവികാസമാണ് ഈ ചിത്രം പറയുന്നത്.
അഭിനേതാക്കൾ താരം വേഷം ബാബുരാജ് പുത്തൂർ സദാനന്ദൻ ഡോ ബി. ജയകൃഷ്ണൻ മോഹൻ പ്രസന്ന ബാലൻ ഗീത,  മോഹന്റെ ഭാര്യ ബേബി നിമിഷ നിമിഷ, മോഹന്റെ മകൾ ബേബി ലക്ഷ്മി ലക്ഷ്മി, സദാനന്ദന്റെ മകൾ മാസ്റ്റർ നവീൻകൃഷ്ണൻ കണ്ണൻ, സദാനന്ദന്റെ മകൻ
മലയാളത്തിലെ പ്രമുഖ നടിയും നർത്തകിയുമായ കൃപ അതിഥി താരമായെത്തുന്ന ഈ സിനിമയിൽ കവി മുല്ലനേഴി , നാടകകൃത്ത്‌ രവി കേച്ചേരി, സിനിമ-സീരിയൽ നടി രമാദേവി, നാടക നടൻ ചിത്രമോഹൻ, പ്രൊഫ കെ.ബി. ഉണ്ണിത്താൻ , എൻ.പി.കെ. കൃഷ്ണൻ, ദാസ്‌ അഞ്ചേരി, റുക്കിയ കേച്ചേരി തുടങ്ങിയവരും അഭിനയിക്കുന്നു.
ജലച്ചായം പൂർത്തിയായത് സംവിധായകൻ സതീഷ് കളത്തിൽ അനൗൻസ് ചെയ്യുന്നു.
അണിയറ പ്രവർത്തകർ അണിയറപ്രവർത്തനം നിർവഹിച്ചത് നിർമ്മാണം, സംവിധാനം സതീഷ് കളത്തിൽ കഥ, തിരക്കഥ, സംഭാഷണം സുജിത്‌ ആലുങ്ങൽ ഛായാഗ്രഹണം പ്രമോദ്‌ വടകര എഡിറ്റിംഗ് രാജേഷ്‌ മാങ്ങാനം സംഗീതം ഉണ്ണികുമാർ ഗാനരചന സിദ്ധാർത്ഥൻ പുറനാട്ടുകര പാടിയത് ബാബുരാജ്‌ പുത്തൂർ കല സൂര്യ സതീഷ് കളത്തിൽ വസ്ത്രാലങ്കാരം അജീഷ്‌ എം. വിജയൻ പശ്ചാത്തലസംഗീതം അഡ്വ.
പി.കെ.സജീവൻ ശബ്ദലേഖനം സുജേഷ്‌ ശങ്കർ നിർമ്മാണ നിയന്ത്രണം, ചമയം സാജു പുലിക്കോട്ടിൽ ചീഫ് അസ്സോ.
ഡയറക്ടർ ഭാസി പാങ്ങിൽ വിതരണം ദി പീപ്പിൾസ് ഫിലിംസ് സംഗീതം
ചിത്രത്തിലെ ഏക ഗാനമായ  'അഗാധമാം ആഴി വിതുമ്പി...'
എന്ന ഗാനത്തോടെയാണ് സിനിമ അവസാനിക്കുന്നത്.
സിദ്ധാർത്ഥൻ പുറനാട്ടുകര എഴുതിയ  വരികൾക്ക് ഉണ്ണികുമാർ ഈണം നൽകി.
ചിത്രത്തിലെ നായകൻ, ബാബുരാജ് പുത്തൂർ തന്നെയാണ് ഈ ഗാനം പാടിയത് .
ഗാനം മ്യൂസിക് ആലാപനം വരികൾ രാഗം ദൈർഘ്യം അഗാധമാം ആഴി വിതുമ്പി ഉണ്ണികുമാർ ബാബുരാജ് പുത്തൂർ സിദ്ധാർത്ഥൻ പുറനാട്ടുകര മായാമാളവഗൗള 5.35 മിനിട്സ് അവലംബം ↑ ↑ {{ cite news }} :  CS1 maint: bot: original URL status unknown ( link ) ↑ ↑ ↑ {{ cite web }} :  CS1 maint: bot: original URL status unknown ( link ) ↑ ↑ {{ cite web }} :  CS1 maint: bot: original URL status unknown ( link ) ↑ ↑ {{ cite news }} :  CS1 maint: bot: original URL status unknown ( link ) ↑ ↑ ↑ ↑ പുറത്തുനിന്നുള്ള കണ്ണികൾ Jalachhayam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജലച്ചായം ഇന്റർനെറ്റ് മൂവി ഡാറ്റാബേസിൽ ജലച്ചായത്തിന്റെ ബ്ലോഗ് ജലച്ചായത്തിനെക്കുറിച്ചുള്ള  ലേഖനം
സതീഷ് കളത്തിൽ ഇംഗ്ലീഷ് വിലാസം https://ml.wikipedia.org/wiki/Sathish_Kalathil
ചലച്ചിത്ര ചിത്രീകരണത്തിന് മൊബൈൽ ഫോൺ അവലംബിച്ചുകൊണ്ട് ചലച്ചിത്രരംഗത്ത് എത്തിയ സംവിധായകനാണ് സതീഷ് കളത്തിൽ .
ജലച്ചായമെന്ന ഒരു മുഴുനീള ചലച്ചിത്രവും വീണാവാദനം , ലാലൂരിന് പറയാനുള്ളത് എന്നീ ഡോക്യുമെന്ററികളും ചെയ്തിട്ടുണ്ട്.
2008-ൽ, നോക്കിയ N70 മൊബൈൽ ഫോൺ കാമറയിൽ ചിത്രകലയെക്കുറിച്ചുള്ള വീണാവാദനം എന്ന ഡോക്യുമെന്ററി മലയാളത്തിൽ സതീഷ് ചിത്രീകരിച്ചിരുന്നു.
വീണാവാദനത്തിന്റെ വിജയം, വീണ്ടും മൊബൈൽ ഫോൺ കാമറയിലൂടെ തന്നെ ഒരു പരീക്ഷണം കൂടി നടത്തുവാൻ സതീഷിന് പ്രേരണയായി .
2010-ൽ നോക്കിയ N95 മൊബൈൽ ഫോണിലൂടെ ഇദ്ദേഹം ജലച്ചായം എന്ന ഒന്നര മണിക്കൂർ ദൈർഘ്യമുള്ള ഒരു മുഴുനീള ചലച്ചിത്രം പുറത്തിറക്കി .
അങ്ങനെ, ലോകത്തിലെ ആദ്യത്തെ മൊബൈൽ ഫോൺ സിനിമയുടെ നിർമ്മാതാവും സംവിധായകനും ആയി ഇദ്ദേഹം അറിയപ്പെട്ടു .
2012-ൽ, തൃശ്ശൂരിലെ ഒരു മാലിന്യ നിക്ഷേപ പ്രദേശമായ ലാലൂരിന്റെ ചരിത്രവും ആ പ്രദേശത്തിന്റെ ജനങ്ങളുടെ ദുരിതവും അനാവരണം ചെയ്യുന്ന ലാലൂരിന് പറയാനുള്ളത് എന്ന ഡോക്യുമെന്ററിയും 2022-ൽ, കേരളത്തിലെ ആദ്യത്തെ കമ്മ്യൂണൽ സ്‌കൂളായ നമ്പൂതിരി വിദ്യാലയത്തിൻറെ ചരിത്രം പറയുന്ന ജ്ഞാനസാരഥിയും സംവിധാനം ചെയ്തു .
സംവിധാനത്തിനുപുറമേ, വീണാവാദനം , ജലച്ചായം എന്നിവയുടെ നിർമ്മാണം, വീണാവാദനം, ലാലൂരിന് പറയാനുള്ളത് എന്നിവയുടെ രചന, ചിത്രസംയോജനം എന്നിവയും നിർവ്വഹിച്ചു.
സതീഷ് കളത്തിൽ, ജലച്ചായത്തിന്റെ ചിത്രീകരണത്തിൽ നിന്നും ജീവിതരേഖ
1971 ഓഗസ്റ്റ് 30-ന് തൃശൂർ പട്ടണത്തിനടുത്തുള്ള ശങ്കരയ്യ റോഡിൽ കളത്തിൽ വീട്ടിൽ ശങ്കരന്റേയും കോമളത്തിന്റെയും മകനായി ജനിച്ചു.
കെ.പി. രമയാണ് ഭാര്യ.
നിവേദ, നവീൻകൃഷ്ണ, അഖിൽകൃഷ്ണ.
നവീൻകൃഷ്ണ ജലച്ചായത്തിൽ കണ്ണൻ എന്ന കഥാപാത്രത്തെ അവതരിപ്പിച്ചിട്ടുണ്ട്.
പ്രതിഭാവം എന്ന ഒരു പ്രതിമാസ പത്രം ആരംഭിച്ചിരുന്നു.
സൂര്യ എന്ന തൂലികാ നാമത്തിൽ കവിതകൾ എഴുതാറുള്ള ഇദ്ദേഹം, നിലവിൽ ഡിജിറ്റൽ ഫിലിം മേക്കേഴ്സ് ഫോറം ട്രസ്റ്റിന്റെ ചെയർമാൻ, കേരള വഴിവാണിഭ സഭയുടെ സംസ്ഥാന വർക്കിങ്ങ് പ്രസിഡണ്ട് എന്നീ സ്ഥാനങ്ങൾ വഹിക്കുന്നു.
ഇദ്ദേഹത്തിൻറെ പ്രാഥമിക വിദ്യാഭ്യാസം തൃശ്ശൂർ നമ്പൂതിരി വിദ്യാലയം യു. പി. സ്കൂളിലും ഹൈസ്കൂൾ പഠനം തൃശ്ശൂർ വിവേകോദയം ബോയ്സ് എച്ച്.എസ്.എസ് ലുമായിരുന്നു.
സതീഷ് രചിച്ച, ലാലൂർ ഗ്രാമത്തിന്റെ അതിജീവനത്തിന്റെ കഥ ചലച്ചിത്രമായപ്പോൾ അത് 'ലാലൂരിന് പറയാനുള്ളത്' എന്ന പേരിൽ തന്നെ പുസ്തക രൂപത്തിലും പ്രസിദ്ധീകരിച്ചു.
അവലംബം പുറത്തുനിന്നുള്ള കണ്ണികൾ Sathish Kalathil എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Sathish Kalathil Official Website D.F.M.F Trust
വീണാവാദനം ഇംഗ്ലീഷ് വിലാസം https://ml.wikipedia.org/wiki/Veenavaadanam
ഒരു മൊബൈൽ ഫോൺ ക്യാമറ ഉപയോഗിച്ച്‌ ചിത്രീകരിച്ച ഇന്ത്യയിലെ ആദ്യത്തെ ചലച്ചിത്ര ആവിഷ്ക്കാരമാണ് സതീഷ് കളത്തിൽ സംവിധാനം ചെയ്ത വീണാവാദനം എന്ന മലയാളം ഡോക്യുമെന്ററി .
ടി.സി.വി ടെലിവിഷൻ ചാനൽ സംപ്രക്ഷേപണം ചെയ്ത ഈ ഡോക്യുമെന്ററി, ഇന്ത്യൻ സെൻസർ ബോർഡിന്റെ സർട്ടിഫിക്കറ്റ് ലഭിച്ച ആദ്യത്തെ മൊബൈൽ ഫോൺ ചലച്ചിത്രം കൂടിയാണ്.
സുജിത് ആലുങ്ങൽ എന്ന ഒരു നവാഗത ചിത്രകാരന്റെ വീണാവാദനം എന്ന സൃഷ്ടിയെ ആസ്പദമാക്കി ലോകചിത്ര കലയുടെ ഉത്ഭവ-വികാസ-പരിണാമങ്ങളുടെ ചരിത്രം വിവരിക്കുന്ന ഈ ഡോക്യുമെന്ററി , വിശ്വവിഖ്യാതരായ ആദ്യകാല ചിത്രകാരന്മാരായ ലിയനാർഡോ ഡാ വിഞ്ചി , റാഫേൽ , മൈക്കെലാഞ്ജലോ തുടങ്ങിയവരിലൂടെ ആരംഭിച്ച് ഇന്ത്യൻ ചിത്രകലയുടെ കുലപതി എന്നറിയപ്പെടുന്ന രാജാ രവിവർമ്മ , രബീന്ദ്രനാഥ് ടാഗോർ , അമൃത ഷേർ ഗിൽ , നന്ദലാൽ ബോസ് , എം.എഫ്. ഹുസൈൻ തുടങ്ങിയ ഇന്ത്യൻ ചിത്രകാരന്മാരിലേക്കെത്തുകയും ഒപ്പം അവരുടെ രചനകളെ പരിചയപ്പെടുത്തുകയും ചെയ്യുന്നു.
കേരളത്തിന്റെ കെ.സി.എസ്. പണിക്കരും , നമ്പൂതിരിയും ഉൾപ്പെടെയുള്ള പ്രശസ്ത ചിത്രകാരന്മാരെക്കുറിച്ചും ഈ ഡോക്യുമെന്ററി വിവരിക്കുന്നുണ്ട്.
ഇന്ത്യൻ ചിത്രകലയുടെ ഈറ്റില്ലമെന്നറിയപ്പെടുന്ന അജന്ത - എല്ലോറ ഗുഹകളിലെ ചുമർചിത്രങ്ങളെ പറ്റിയും ഈ ഡോക്യുമെന്ററി ചർച്ച ചെയ്യുന്നു.
പശ്ചാത്തലം വീണാവാദനത്തിൻറെ സി. ഡി. റിലീസിങ്ങ് ചലച്ചിത്രസംവിധായകൻ അമ്പിളി നിർവ്വഹിക്കുന്നു.
ചലച്ചിത്രസംവിധായകൻ ടി. കെ. വാസുദേവൻ സി. ഡി. ഏറ്റുവാങ്ങുന്നു.
2006-ൽ പുറത്തിറങ്ങിയ നോക്കിയയുടെ എൻ70 മ്യൂസിക് എഡിഷൻ മൊബൈൽ ഫോൺ (2 മെഗാപിക്സിൽ) ആണ് ഈ ഡോക്യുമെന്ററിക്ക് വേണ്ടി കാമറയായി ഉപയോഗിച്ചത്.
മൊബൈൽ ഫോണുകളുടെ ആരംഭഘട്ടത്തിൽ, വീഡിയോ ഓപ്ഷൻ ഉള്ള മൊബൈൽ ഫോണുകളിൽ ചിത്രീകരിക്കുന്ന വീഡിയോകൾ മൊബൈൽ ഫോണുകളിൽ മാത്രം കാണാൻ കഴിയാവുന്നതും പുറത്ത് (ടീവികളിലും മറ്റും) ഡിസ്പ്ലേ ചെയ്ത് കാണാൻ കഴിയാവുന്നത്ര റസൂലുഷൻ ഇല്ലാത്തവയും ആയിരുന്നു.
പിന്നീട്, 2 മെഗാപിക്സൽ വീഡിയോ റസൂലുഷനോട് കൂടിയിറങ്ങിയ മൊബൈൽ ഫോണുകളിൽ ചിത്രീകരിച്ച വീഡിയോകൾക്കാണ് അതിന് സാദ്ധ്യമായത്.
2 മെഗാപിക്സൽ വീഡിയോ റസൂലുഷനോട് കൂടി ഇറങ്ങിയ നോക്കിയ N70യിൽ ചിത്രീകരിച്ച വീഡിയോകൾക്ക് ടീവികളിലും മറ്റും ഡിസ്പ്ലേ ചെയ്ത് കാണാൻ തക്ക ഗുണനിലവാരം ഉണ്ടായിരുന്നു.
മെമ്മറി ചിപ്പുകൾ ഉപയോഗിച്ചുള്ള ചിത്രീകരണങ്ങൾ ആരംഭദശയിലായിരുന്ന കാലമായതിനാൽ തൃശ്ശൂരിലും മറ്റും ചിപ്പുകളിൽ നിന്നും വീഡിയോ ക്ലിപ്പുകൾ കംപ്യൂട്ടറിലേക്ക് പകർത്തുന്നതിനും ഡിജിറ്റൽ ക്ലിപ്പുകൾ എഡിറ്റ് ചെയ്യുന്നതിനും സാങ്കേതിക തടസ്സങ്ങൾ നേരിട്ടപ്പോൾ ഇത് എഡിറ്റ് ചെയ്യാൻ ചെന്നൈയിലേക്ക് പോകേണ്ടി വന്നു.
അങ്ങനെ, ചെന്നൈയിലെ എസ് ആൻഡ് എസ് സ്റ്റുഡിയോയിലാണ് ഇതിന്റെ പോസ്റ്റ്-പ്രൊഡക്ഷൻ ജോലികൾ പൂർത്തീകരിച്ചത് .
തുടക്കത്തിൽ ഒരുമണിക്കൂർ ദൈർഘ്യമുണ്ടായിരുന്ന ഈ ഡോക്യുമെന്ററി പിന്നീട് അര മണിക്കൂറിനുള്ളിൽ ചുരുക്കുകയായിരുന്നു.
2008 ജൂലൈ 20നാണ് ഈ ചിത്രം റിലീസ് ചെയ്തത്.
തൃശ്ശൂർ എലൈറ്റ് ഹോട്ടൽ ഇന്റർനാഷണലിൽ 16 എം.എം സ്‌ക്രീനിൽ ഡിജിറ്റൽ ഫിലിം പ്രൊജക്ടർ ഉപയോഗിച്ച് ഈ ചിത്രം വളരെ വ്യക്തതയോടെ പ്രദർശ്ശിപ്പിക്കുകയും തുടർന്ന്, ഇത് നിരവധി ഫിലിം ഫെസ്റ്റിവലുകളിൽ പ്രദർശ്ശിപ്പിക്കപ്പെടുകയും ചാനലുകളിൽ ടെലികാസ്ററ് ചെയ്യപ്പെടുകയും ചെയ്തിരുന്നു .
25.09.2008 ന് ഈ ഡോക്യൂമെന്ററിക്ക് ഇന്ത്യൻ സെൻസർ ബോർഡിൻറെ V/U സർട്ടിഫിക്കറ്റ് ലഭിച്ചു.
ഇന്ന്, മൊബൈൽ ഫോണിൽ ചിത്രീകരിച്ച ഇന്ത്യയിലെ ആദ്യത്തെ ചലച്ചിത്രമായി ഇത് കണക്കാക്കുന്നു .
വീണാവാദനത്തിന്റെ പ്രദർശനോദ്ഘാടനം ചിത്രത്തിൻറെ സംവിധായകൻ സതീഷ് കളത്തിലിന്റെ 'അമ്മ കോമളവും ഡോക്യുമെന്ററിയുടെ സി.ഡി  പ്രകാശനം മലയാള സിനിമാ സംവിധായകൻ അമ്പിളിയും നിർവഹിച്ചു .
മലയാളത്തിലെ പഴയകാല സംവിധായകൻ ടി. കെ. വാസുദേവനാണ് സി.ഡിയുടെ കോപ്പി ഏറ്റുവാങ്ങിയത് .
പിന്നണിയിൽ അഭിനേതാക്കൾ
സുജിത് ആലുങ്ങൽ, സതീഷ് കളത്തിൽ സാങ്കേതിക വിദഗ്ദ്ധർ നിർമ്മാണം: കളത്തിൽ ക്രിയേറ്റിവ് ഹെഡ്സ് രചന-തിരക്കഥ-സംവിധാനം: സതീഷ് കളത്തിൽ ആഖ്യാനം-ആലാപനം: ഡോ.ബി. ജയകൃഷ്ണൻ ഗാനരചന: സൂര്യ ( സതീഷ് കളത്തിൽ ) സംഗീതം: ബാബുരാജ് പുത്തൂർ ഛായാഗ്രഹണം: സുനിൽ ഏ.
ഡി ചിത്രസംയോജനം: വാഹിദ് കൊച്ചുകടവ്, സതീഷ് കളത്തിൽ ബാനർ: അഖിൽ കൃഷ്ണ ഫിലിംസ് സംഗീതം
ചിത്രകലയുടെ ഉത്ഭവ-വികാസ-പരിണാമങ്ങളെ കോർത്തിണക്കി 'വരകൾ വാചാല കഥകൾ' എന്ന ഒരു ഗാനവും ഈ ഡോക്യുമെന്ററിയിൽ ഉണ്ട്.
സൂര്യ എന്ന പേരിൽ സതീഷ് കളത്തിൽ എഴുതിയ വരികൾക്ക് ബാബുരാജ് പുത്തൂർ ഈണം പകർന്ന് ഡോ.ബി. ജയകൃഷ്ണൻ പാടിയിരിക്കുന്നു .
ഗാനം മ്യൂസിക് ആലാപനം വരികൾ രാഗം ദൈർഘ്യം വരകൾ വാചാല കഥകൾ ബാബുരാജ് പുത്തൂർ ഡോ.ബി. ജയകൃഷ്ണൻ സതീഷ് കളത്തിൽ കല്യാണി 2.15 മിനിട്സ് അവലംബം ↑ ↑ ↑ ↑ ↑ {{ cite web }} :  CS1 maint: bot: original URL status unknown ( link ) ↑ ↑ ↑ ↑ പുറമെ നിന്നുള്ള കണ്ണികൾ Veena Vaadanam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വീണാവാദനം ഇന്റർനെറ്റ് മൂവി ഡാറ്റാബേസിൽ Official Website
മാങ്ങോട്ട് ഭഗവതി ക്ഷേത്രം
നെയ്ത്തുകാരനായ കാളമ്പത്ത് ഉണ്ണി മന്നാടിയാരുടെ ആഗ്രഹം സഫലമാക്കാനാണ് മാങ്ങോട്ട് ഭഗവതി ഇവിടെ എത്തിയതെന്നാണ് കരുതപ്പെടുന്നത്.
ഉണ്ണി എന്ന ഈ നെയ്ത്തുകാരൻ ദേവിയുടെ വലിയ ഭക്തനായിരുന്നു.
ഉണ്ണിയും കൂട്ടരും വസ്ത്രങ്ങൾ നെയ്തെടുത്ത് ഉത്സവങ്ങൾ നടക്കുന്ന സ്ഥലങ്ങളിൽ വിറ്റു.
മാങ്ങോട് എന്ന സ്ഥലത്ത് ഒരു ഉത്സവത്തിന് പോയതിനാൽ അവിടെ ദേവിയുടെ ഉത്സവം വളരെ മോശമായി നടന്നു.
ഉത്സവം കണ്ടപ്പോൾ ദേവി നമ്മുടെ ഗ്രാമത്തിലുണ്ടെങ്കിൽ ഉത്സവം വളരെ ഗംഭീരമായി നടത്തണമെന്ന് അദ്ദേഹം ആഗ്രഹിച്ചു.
പിന്നെ അവർ സ്വന്തം ഗ്രാമമായ അത്തിപ്പൊട്ടയിലേക്ക് മടങ്ങി, വിൽപ്പനയിൽ സമ്പാദിച്ച പണം പങ്കിടാൻ ഒരു സ്ഥലത്ത് ഇരുന്നു.
ലാഭം പങ്കിട്ട ശേഷം വീട്ടിലേക്ക് മടങ്ങാൻ ഓലക്കുട (കുട) എടുക്കാൻ ശ്രമിച്ചപ്പോൾ എടുക്കാൻ കഴിഞ്ഞില്ല.
അപ്പോൾ ഒരു ജ്യോത്സ്യൻ വന്ന് കാരണമന്വേഷിച്ച് കാളമ്പത്ത് ഉണ്ണി മന്നാടിയാരുടെ ആഗ്രഹപ്രകാരം ദേവി തന്റെ കുടയിൽ വന്നു എന്നറിഞ്ഞു.
ഇപ്പോൾ കാണുന്ന പൂമുള്ളി മണ്ണ തമ്പുരക്കന്മാർ (അത്തിപ്പൊറ്റ ഗ്രാമത്തിലെ ഭരണാധികാരികൾ) ക്ഷേത്രം പണികഴിപ്പിച്ചതായി രണ്ട് വിശ്വാസങ്ങളുണ്ട്, മറ്റൊരു വിശ്വാസമാണ് മന്നാടിയാർ സൊസൈറ്റി ക്ഷേത്രം നിർമ്മിച്ച് പൂമുള്ളി മണ്ണ തമ്പുരാക്കന്മാർക്ക് ക്ഷേത്രം പരിപാലിക്കാൻ നൽകിയത്.
മന്നാഡിയർ സമൂഹത്തിന്റെ സാമ്പത്തിക പ്രതിസന്ധി.
കുട സ്ഥിതി ചെയ്തിരുന്ന സ്ഥലത്തെ ഇപ്പോൾ ഉണ്ണി ഇരുത്തി മൂക്ക് (മൂലസ്ഥാനം) എന്ന് വിളിക്കുന്നു, മൂലസ്ഥാനത്തിന്റെ പാരമ്പര്യ അവകാശം കളമ്പത്ത് തറവാടിലാണ്.
മാങ്ങോട്ട് ഭഗവതിയെയും ദേവിയെ കൊണ്ടുവന്ന ഉണ്ണി മന്നാടിയാരെയും കളമ്പത്ത് തറവാട്ടിൽ ആരാധിക്കുന്നു.
അത്തിപ്പൊറ്റ മാങ്ങോട്ടുകാവ് ബാഗവതിയുടെ ഉത്സവം മൂലസ്ഥാനത്ത് നിന്ന് ആരംഭിക്കുന്ന ഏഴ് ദിവസങ്ങളിൽ ഉത്സവത്തിന്റെ ചടങ്ങുകൾക്ക് ഉപയോഗിക്കുന്ന വെളിച്ചപ്പാട് (കോമരം) ഭഗവതിയുടെ വള്ളവും ചിലമ്പും പൂമുള്ളി മനയിൽ സൂക്ഷിക്കുകയും പിന്നീട് മാങ്ങോട്ട് കാവിലേക്ക് മാറ്റുകയും ചെയ്തു.
മേടം മാസത്തിൽ (ഏപ്രിൽ-മെയ്) ആ മാസത്തിലെ ആദ്യ ഞായറാഴ്ച കഴിഞ്ഞ് ഏഴു ദിവസം നീണ്ടുനിൽക്കുന്ന ഒരു ഉത്സവം ഇവിടെ നടത്തപ്പെടുന്നു.
അതുകൂടാതെ പാറക്കാട്ട് ഭഗവതി ക്ഷേത്രത്തിലെ പൂരം ഉത്സവം കഴിഞ്ഞ്, ആ ഭഗവതി തന്റെ ക്ഷേത്രം അടച്ചിട്ട് മീനമാസത്തിൽ (മാർച്ച്-ഏപ്രിൽ) ഏഴു ദിവസം അത്തിപ്പൊതയിൽ വന്ന് വസിക്കും.
എല്ലാ വർഷവും മലയാളത്തിലെ പുതുവർഷാരംഭമായ വിഷുവിന് ശേഷമുള്ള (ഏപ്രിലിൽ) രണ്ടാം ഞായറാഴ്ചയാണ് വാർഷിക ഉത്സവം (വേല) നടത്തുന്നത്.
മാങ്ങോട്ടുകാവ് വേലയ്ക്ക് മുന്നോടിയായി, യഥാർത്ഥ ഉത്സവത്തിന് കൃത്യം ഒരാഴ്ച മുമ്പ് ആരംഭിക്കുന്ന നിരവധി ഉത്സവങ്ങൾ നടക്കും.
വിഷുവിന് ശേഷമുള്ള ആദ്യ ഞായറാഴ്ചയാണ് കൊടിയാട്ടം (പതാക ഉയർത്തൽ) ചടങ്ങ്.
തിങ്കളാഴ്ച കരി-കളി നൃത്തോത്സവം ഉണ്ട്, അതിൽ മന്നാടിയാർ, നായർ സമുദായത്തിലെ അംഗങ്ങൾ പ്രദേശത്തെ എല്ലാ ഹൈന്ദവ ഭവനങ്ങളും സന്ദർശിച്ച് ദേവീഭക്തിഗാനങ്ങൾ നൃത്തം ചെയ്യുകയും പാടുകയും ചെയ്യുന്നു.
ചൊവ്വാഴ്ച ചമൻസ്-കാളി പിന്തുടരുന്നു.
ഇവിടെയും മന്നാടിയാർ, നായർ സമുദായാംഗങ്ങൾ പ്രദേശത്തെ ഓരോ ഹിന്ദു ഭവനവും സന്ദർശിച്ച് ഭക്തിഗാനങ്ങൾ ആലപിക്കുന്നു.
ബുധനാഴ്ച കുമതി ഉത്സവമുണ്ട്.
ചക്കിയാർ കുട്ട്, പവ്വ കുട്ട് തുടങ്ങിയ സാംസ്കാരിക പരിപാടികളും ഈ ഉത്സവ കാലത്ത് ഉണ്ട്.
പ്രധാന വേല ഉത്സവത്തിന് ഒരു കൂട്ടം ഭക്തരാണ് എത്തുന്നത്.
വളരെ പ്രധാനപ്പെട്ട ഒരു ക്ഷേത്രമാണിത്, വിവിധ തരത്തിലുള്ള ആരാധനകൾ ഇവിടെ നടത്തപ്പെടുന്നു.
അവയിൽ ചിലത് പാനപതാശം, നെയ് പായസം, ത്രികാല പൂജ, ചണ്ഡാട്ടം, സഹസ്രനാമ പൂജ മുതലായവയാണ്.
ഐക മാത്യ സൂക്തം, ശ്രീ സൂക്തം, ഭാഗ്യസൂക്തം എന്നിവ പാരായണത്തോടൊപ്പം പ്രത്യേക പൂജകളും ഉണ്ട്.
ക്ഷേത്രത്തിനുള്ളിൽ ഗണേശന് പ്രത്യേകം ക്ഷേത്രമുണ്ടെങ്കിൽ തൊട്ടുപുറത്ത് മൂക്കൻ ചാത്തൻ ക്ഷേത്രമുണ്ട്.
മന്നാഡിയാർ :-  എന്ന ഒരു നായർ ഉപജാതിയും കൂടി ഉണ്ട് .
മഹാരാജാവിൽ നിന്ന് യുദ്ധത്തിൽ പ്രാവീണ്യം നേടുന്ന ചില നായർ യോദ്ധാവിന് പദവിയും ചില   അധികാരവും പതിച്ചു നൽകപ്പെടും.
ദശരൂപകങ്ങൾ ഇംഗ്ലീഷ് വിലാസം https://ml.wikipedia.org/wiki/Dasaroopakangal
കലയെ ദൃശ്യമെന്നും ശ്രാവ്യമെന്നും രണ്ടായി വ്യവഹരിക്കാറുണ്ട്.